Na temelju članka 39. stavka 4. Zakona o pomorskom dobru i morskim lukama (Narodne novine, broj 83/23) te članka 40. Statuta Grada Makarske (Glasnik Grada Makarske, broj 3/21), uz prethodnu suglasnost Grada Makarske, Upravnog odjela za razvoj Grada KLASA: \_\_\_\_\_\_\_, URBROJ: \_\_\_\_\_\_ od \_\_\_\_\_\_\_g. i prethodnu suglasnost Splitsko-dalmatinske županije, Upravnog odjela za zaštitu okoliša, komunalne poslove i infrastrukturu, KLASA:\_\_\_\_\_, URBROJ:\_\_\_\_\_ od \_\_\_\_\_\_\_\_2025.g., na prijedlog Gradonačelnika Grada Makarske, Gradsko vijeće Grada Makarske na\_\_\_sjednici održanoj dana \_\_\_\_\_\_\_\_\_\_\_\_\_ 2025.g. donosi

Izmjene i dopune Plana

upravljanja pomorskim dobrom na području grada Makarske

za razdoblje od 2024. do 2028. godine

Članak 1.

U članku 11. Plana upravljanja pomorskim dobrom na području grada Makarske za razdoblje od 2024. do 2028. godine (Glasnik Grada Makarske broj 26/23, 6/24, 10/24, 2/25) stavak 2. mijenja se i glasi:

*„Dohrana plaža može se provoditi samo na uređenim dijelovima plaža na način da ne dolazi do povećanja tlocrtnih gabarita, niti do promjene prosječne pozicije obalnih crta i izgleda plaža.“*

Članak 2.

U članku 12. stavak 3. mijenja se i glasi:

*„Prilikom planiranja i izgradnje šetnica ne smiju se planirati elementi kojima se zadire u morska staništa.“*

*Iza stavka 3. dodaju se stavci 4. i 5. koji glase:*

*„Usporedno s planiranjem povećanja kapaciteta turističke ponude potrebno je planirati uređaje za pročišćavanje otpadnih voda najveće moguće razine pročišćavanja na predmetnom području.*

*Kako bi se očuvao ugroženi i rijetki stanišni tip F.4.1. površine stjenovitih obala pod halofitima potrebno je očuvati postojeću prirodnu vegetaciju na području rasprostranjenosti ovog stanišnog tipa.“*

Dosadašnji stavak 3. postaje stavak 6.

Članak 3.

Ove izmjene i dopune Plana upravljanja pomorskim dobrom na području grada Makarske za razdoblje od 2024. do 2028. godine stupaju na snagu osmog dana od dana objave u Glasniku Grada Makarske.

KLASA: 342-01/23-01/10

URBROJ: 2181-6-05-19-25-46

Makarska, \_\_\_\_\_\_\_\_\_\_\_\_\_\_\_\_ 2025.

PREDSJEDNICA GRADSKOG VIJEĆA

Gordana Muhtić, dipl.iur.

**Obrazloženje**

Pravni temelj za donošenje predloženih Izmjena i dopuna Plana upravljanja pomorskim dobrom na području grada Makarske za razdoblje od 2024. do 2028. godine su odredbe članka 39. Zakona o pomorskom dobru i morskim lukama (Narodne novine, broj 83/23) - u daljnjem tekstu: Zakon te odredbe Pravilnika o sadržaju plana upravljanja pomorskim dobrom (Narodne novine broj 150/23).

Plan upravljanja pomorskim dobrom na području grada Makarske za razdoblje od 2024. do 2028. godine (u daljnjem tekstu: Plan) donesen je na 19. sjednici Gradskog vijeća Grada Makarske, održanoj dana 15. prosinca 2023.g. te je objavljen dana 18. prosinca 2023.g. u Glasniku Grada Makarske broj 26/23. Plan je imao tri izmjene i dopune (Glasnik Grada Makarske, br. 6/24, 10/24 i 2/25).

U cilju zadovoljenja članka 39. stavka 5. Zakona vezano za pitanje dohranjivanja plaža Grad Makarska je proveo postupak ocjene prihvatljivosti zahvata za Ekološku mrežu.

Rješenjem Splitsko-dalmatinske županije, Upravnog odjela za zaštitu okoliša, komunalne poslove i infrastrukturu KLASA:UP/I 352-01/25-0004/0058, URBROJ:2181/1-10/19-25-0007 od 01.07.2025. utvrđeno je da se za Plan može isključiti značajan negativni utjecaj na ciljeve očuvanja i cjelovitost područja ekološke mreže te da je isti prihvatljiv za ekološku mrežu i da nije potrebno provesti Glavnu ocjenu prihvatljivosti za ekološku mrežu.

Navedenim Rješenjem je naglašeno, a sukladno mišljenju Ministarstva zaštite okoliša i zelene tranzicije, da je kroz Plan potrebno propisati posebne uvjete zaštite prirode, koje se ovim nacrtom izmjena i dopuna Plana predlažu.

Za predložene izmjene i dopuna Plana zatražit će se prethodne suglasnosti nadležnih tijela

GRADONAČELNIK

dr.sc. Zoran Paunović